钦定古今图书集成/明伦汇编/氏族典/第239卷 > 张镒
## 钦定古今图书集成/明伦汇编/氏族典/第239卷 > 张镒

按《唐书张镒传》：“镒字季权，一字公度，国子祭酒后引
五世孙也。父齐丘，朔方节度使，东都留守。镒以荫授
左卫兵曹参军，郭子仪表为元帅府判官，累迁殿中
侍御史。乾元初，华原令卢枞以公事谯责邑人齐令，
诜。令诜，宦人也，衔之，构枞罪镒理枞，枞得流，镒贬抚
州司户参军，徙晋陵令。江西观察使张镐表为判官”，
迁屯田、右司二员外郎。居母丧以孝闻。大历初，出为
濠州刺史。李灵耀反于汴，镒团阅乡兵，严守御。擢侍
御史，兼缘淮镇守使，以最迁寿州刺史，历江西、河中
观察使。不阅旬，改汴滑节度使，以病固辞。建中二年，
拜中书侍郎、同中书门下平章事。郭子仪婿太仆卿
赵纵为奴告，下御史劾治，而奴留内侍省。镒奏言：“奴
留禁中，独下纵狱，情所不厌。”帝纳之，贬纵循州司马，
杖奴死。镒召子仪家僮数百，暴示奴尸。卢杞忌镒刚
直，欲去之，乃以中书侍郎为凤翔、陇右节度使。帝幸
奉天，镒罄家赀，将自献行在，而营将李楚琳者，夜率
其党作乱，杀之。诏赠太子太傅。